2023 9 29
LT
Europos Sąjungos oficialusis leidinys
C 349/137
2.10.
Komercinis kelių transportas yra ES ekonomikos vertės grandinės „nervų sistema“.
Kelių transportui tenka didelė ES BVP (bendrojo vidaus produkto) dalis, visoje Europos Sąjungoje kelių transporto sektoriuje dirba daugiau kaip 3,4 mln. darbuotojų (13).
Sektoriui kylantys uždaviniai, be kita ko, yra užtikrinti saugesnį ir patikimesnį transportą, kartu išsaugant bendrosios rinkos veiksmingumą, ir gerinti šio sektoriaus darbo sąlygas bei visą transporto aplinką. 2.11.
Pastaruoju metu vykstantys geopolitinės padėties pokyčiai atkreipia dėmesį į būtinybę užtikrinti ES logistikos tiekimo grandinės atsparumą net ir sudėtingiausiomis aplinkybėmis.
Padidėjusios energijos kainos ir priklausomybė nuo energijos bei žaliavų – kartu su tam tikrų pagrindinių tarptautinio masto veikėjų agresyviomis protekcionistinėmis strategijomis – kelia grėsmę ES ekonominei sistemai ir jos piliečių gerovei.
ES komercinio kelių transporto sistema turi išlikti konkurencinga, įperkama ir visapusiškai veikianti net pačiomis kritiškiausiomis aplinkybėmis.
Tai turėtų užtikrinti reguliavimo sistema. 3.
Pasiūlymas dėl reglamento 3.1.
Pasiūlymu siekiama pakeisti 2019 m. sunkiųjų transporto priemonių CO2 normų Reglamentą (ES) 2019/1242 (14).
Nors dabar galiojančio reglamento rezultatų įvertinti neįmanoma, Komisija mano, kad juo būtina prisidėti prie Europos žaliojo kurso ir Europos klimato teisės akto tikslų įgyvendinimo.
Reglamentu nustatomi nauji privalomi CO2 tikslai, taikytini nuo 2025 m. 3.2.
Pasiūlymas taikomas sunkvežimiams (virš 5 tonų), miesto ir tolimojo susisiekimo autobusams (virš 7,5 tonos), taip pat priekaboms (motorine transporto priemone velkamoms transporto priemonėms be variklio).
Nors tai svarbus reglamento taikymo srities išplėtimas, išlieka reglamentavimo spraga, susijusi su automobilių ir lengvųjų komercinių transporto priemonių (3,5–5 tonų sunkvežimių) CO2 reglamentavimu. 3.3.
Kad būtų įgyvendinti pirmiau paminėti tikslai, Komisija siūlo naujus ir platesnio užmojo išmetamo CO2 kiekio tikslus, naujoms sunkiosioms transporto priemonėms taikytinus nuo 2030 m.
Pagal šį pasiūlymą išmetamas CO2 kiekis, palyginti su 1990 m. lygiu, vidutiniškai sumažėtų: — 45 % nuo 2030 m. sausio 1 d., — 65 % nuo 2035 m. sausio 1 d. ir — 90 % nuo 2040 m. sausio 1 d. 3.4.
Nuo 2030 m. visi nauji miesto autobusai ES turės būti visai netaršūs (visai netaršių transporto priemonių dalis turės būti 100 %).
3.5.
CO2 mažinimo tikslų išimtis bus taikoma šioms sunkiosioms transporto priemonėms:
— mažos apimties gamintojų (iki 100 transporto priemonių), — kasybos, miškininkystės ir žemės ūkio reikmėms naudojamoms transporto priemonėms, — ginkluotųjų pajėgų reikmėms suprojektuotoms ir pagamintoms transporto priemonėms ir vikšrinėms transporto priemonėms, — transporto priemonėms, suprojektuotoms ir pagamintoms arba pritaikytoms naudoti civilinės saugos tarnyboms, priešgaisrinėms tarnyboms ir pajėgoms, atsakingoms už viešosios tvarkos palaikymą arba skubią medicininę pagalbą, — specialiosioms transporto priemonėms, pavyzdžiui, šiukšliavežėms. 3.6.
Skirtingai nuo lengviesiems automobiliams ir lengvosioms komercinėms transporto priemonėms taikomų CO2 normų, Komisijos pasiūlyme dėl sunkiųjų transporto priemonių vandenilinės motorinės transporto priemonės (kartu su kitomis dabar esamomis alternatyviomis technologijomis, pvz., elektrinėmis transporto priemonėmis su baterijomis arba vandenilio elementais) laikomos transporto priemonėmis, kurių variklio išmetamų teršalų kiekis yra nulinis.
(13) (14)
Eurostatas (2014 m.), Darbo jėgos tyrimas.
2019 m. birželio 20 d. Europos Parlamento ir Tarybos reglamentas (ES) 2019/1242, kuriuo nustatomi naujų sunkiųjų transporto priemonių išmetamo CO2 kiekio standartai ir iš dalies keičiami Europos Parlamento ir Tarybos reglamentai (EB) Nr. 595/2009 ir (ES) 2018/956 bei Tarybos direktyva 96/53/EB (OL L 198, 2019 7 25, p. 202).